gl fr fr fr en gl gl gl gl gl gl gl gl gl gl gl gl gl ca gl gl gl gl gl gl es gl gl gl gl gl gl gl gl gl gl gl gl gl gl en gl gl gl en gl en gl gl gl gl gl gl gl gl gl en gl gl gl gl gl gl gl es gl gl gl es es gl gl gl gl gl en es es gl gl gl en pt ca gl en es pt en fa tr en
Investigadores de nivel internacional participan no ciclo de conferencias Avances do cancro, organizado pola RAGC e a Deputación da Coruña no Pazo de San Roque de Santiago | ragc
Bioloxía e Ciencias da Saúde
Matemáticas, Física e Ciencias da Computación
Á Transferencia de Tecnoloxía de Galicia
Discursos de Inauguración de Curso
Investigadores de nivel internacional participan no ciclo de conferencias Avances do cancro, organizado pola RAGC e a Deputación da Coruña no Pazo de San Roque de Santiago
by Eva Fernández | Xul 7, 2021 | Noticias, Novas
O investigador do CiMUS da Universidade de Santiago, José Tubío, falaron da xenómica do cancro, e o investigador do Institute for Research in Biomedicine de Barcelona, Manuel Serrano, analizou o proceso biolóxico da senescencia celular do que é un dos seus descubridores
A Real Academia Galega de Ciencias (RAGC) e a Deputación da Coruña, coa colaboración da Confederación de Empresarios de Galicia (CEG), iniciaron o martes, 6 de xullo, o Ciclo de Conferencias Avances en Ciencia e Tecnoloxía que nesta XXIV edición está centrado nos “Avances recentes no coñecemento do cancro: bases moleculares e aplicacións á clínica”. As charlas celébranse en formato semipresencial do martes 6 ao venres 9 de xullo, presencialmente no Pazo de San Roque de Santiago de Compostela (rúa San Roque, 2) e por streaming en horario de tarde.
O presidente da RAGC, Juan Lema Rodicio, inaugurou o ciclo ás 18:45 horas acompañado polo seu coordinador Xosé R. Bustelo, vicedirector do Centro de Investigación del Cáncer de Salamanca e Coordinador do Programa de Mecanismos de Progresión Tumoral do Centro de Investigación Biomédica en Rede do Cancro, membro da presidencia da Asociación Española de Investigación sobre el Cáncer (ASEICA) e académico correspondente da Sección de Bioloxía e Ciencias da Saúde da RAGC.
Nesta primeira xornada celebraranse dúas conferencias, ambas moderadas pola investigadora do CiMUS Clara Álvarez Villamarín. A primeira foi presencial ás 19 horas e versará sobre a “Xenómica do cancro. Que é e que estamos aprendendo con ela” que impartiu José Tubío, investigador do Centro Singular de Investigación en Medicina Molecular e Enfermidades Crónicas (CiMUS) da Universidade de Santiago de Compostela.
Nesta charla, o Dr. Tubío deu información sobre as estratexias que se están a empregar para secuenciar o xenoma dos tumores e a caracterización posterior das súas alteracións xenéticas. Tamén fixo unha achega á información que podemos obter destes datos sobre a orixe e evolución dos diferentes tipos de cancro. Entre estes datos encóntranse a detección dos procesos mutacionais, tanto internos coma externos, das células que provocan as alteracións xenéticas que promoven o cancro, as alteracións mínimas que se requiren para que unha célula pase de ser normal a unha tumoral, así como o grao de acumulación progresiva no tempo de mutacións adicionais. Esta información, da que o Dr. Tubío foi actor principal, está iluminando con precisión todos os procesos xenéticos que determinan a orixe, evolución e comportamento clínico dos tumores.
A segunda sesión do día foi en formato online ás 20 horas e tratará sobre a “Senescencia celular e cancro” a cargo do investigador do Institute for Research in Biomedicine (IRB) de Barcelona, Manuel Serrano.
A senescencia celular é un proceso biolóxico que está intimamente asociado ao desenvolvemento do cancro e outras enfermidades. Cando se descubriu, pensouse que supoñía unha primeira liña de defensa contra as células tumorais do noso organismo. Desde aquela, sen embargo, descubriuse que este proceso é moito máis polifacético, posto que nalgúns casos tamén pode favorecer o cancro por procesos patolóxicos que agora mesmo se están a desentrañar. O Dr. Serrano, un dos descubridores deste proceso, deu nesta charla unha visión histórica sobre a evolución do coñecemento deste proceso biolóxico, dos seus papeis no cancro e sobre as novas aproximacións terapéuticas que se están a desenvolver para manipular este proceso no contexto do cancro e outras enfermidades.
Como o seu título indica, o ciclo Avances quere dar unha panorámica xeral sobre os avances recentes no cancro cun carácter altamente divulgativo. Intentarase nelas dar información recente sobre técnicas e mecanismos moleculares que median a orixe, progresión e respostas clínicas do cancro. Tamén se ofrecerá unha visión de como estes avances teñen un traslado importante á práctica clínica no ámbito do diagnóstico, tratamento e o desenvolvemento da medicina personalizada.
Todos os participantes poderán solicitar certificado de asistencia. O prazo de inscrición para participar gratuitamente en todas as conferencias está aberto na plataforma Zoom:
O Día da Ciencia en Galicia celébrase o 6 de outubro en Santiago cun acto dedicado á figura de Juan Rof Codina, impulsor da veterinaria en Galicia e España
A RAGC recoñece a traxectoria de cinco científicas e científicos galegos coas Medallas de Investigación 2022
Carmen Álvarez Lorenzo aborda a importancia dos medicamentos personalizados no seu ingreso como académica numeraria da RAGC
Ángel Carracedo, Premio Otero Pedrayo 2022
Éxito da charla e visita guiada ao fondo Rof Codina
I Ciclo de Conferencias Científicas Aida Fernández Ríos
Gañadores dos Premios de Investigación Ernesto Viéitez 2020 da RAGC
Categorías Seleccionar categoría Foto album gal Novas
Real Academia Galega de Ciencias
15782, Santiago de Compostela, A Coruña
De luns a venres, de 9:00 a 14:00 horas e de 16:00 a 18:00 horas.
Todos os dereitos reservados: Real Academia Galega de Ciencias (RAGC) ®